विदेशी निवेश बढ़ाने पर कई अहम फैसले होने की संभावना, कल मोदी कैबिनेट की बैठक  
सिंगल ब्रांड रिटेल फर्मों के आनलाइन स्टोर्स को मिल सकती है इजाजत
कॉन्ट्रेक्ट मैन्युफैक्चरिंग में सौ फीसदी एफडीआई को मिल सकती है मंजूरी
कामर्शियल कोल माइनिंग पर भी सौ प्रतिशत एफडीआई को हरी झंडी संभव
मंदी की  गंभीर समस्या से घिरी केंद्र केंद्र सरकार को रिजर्व बैंक द्वारा सरप्लस फंड देने को मंजूरी दिए जाने के एक दिन बाद मंत्रिमंडल की यह बैठक काफी महत्वपूर्ण है. सूत्रों के मुताबिक कैबिनेट मीटिंग में कॉन्ट्रेक्ट मैन्युफैक्चरिंग में 100 फीसदी एफडीआई को मंजूरी देने पर भी अहम फैसला लिया जा सकता है. साथ ही कामर्शियल कोल माइनिंग पर भी 100 प्रतिशत एफडीआई को अनुमति दी जा सकती है. फिलहाल सिर्फ कैप्टिव कोल माइनिंग में ही एफडीआई की इजाजत है.
डिजिटल मीडिया क्षेत्र में एफडीआई के मानकों को लागू किया जाए, या नहीं, कैबिनेट की बैठक में इस बारे में भी चर्चा हो सकती है. कैबिनेट की बैठक बुधवार को शाम साढ़े चार बजे से होगी.